Напярэдадні зімы і наступлення халадоў — на стыку асенняга і зімовага сезонаў — Гарадская мастацкая галерэя твораў Л.Д. Шчамялёва адкрыла выстаўку мінскай мастачкі Тамары БатаковайМацвеенка пад назвай “Родныя матывы”. Роўна на месяц — месяц самых доўгіх начэй і кароткіх дзён, месяц любімых святаў і сямейных сустрэч — шматаблічныя вобразы прыродных змен і настрояў гарманічна спалучыліся ў адной экспазіцыйнай прасторы.